section_heading: Razvoj
paragraph_text: Osim navedenoga, Grumman je radio i na trećem dizajnu tvorničke oznake G-70. Nakon što je privukao pozornosti vodstva mornarice, odlučeno je da se odustane od XTSF-1 te se sredstva ulože u izradu tri prototipa G-70 mornaričke oznake XTB3F. Dva prototipa postat će XTB3F-1 dok će treći biti XTB3F-2. Planirana pogonska konfiguracija sastojala se od dva ranije spomenuta P&W te jednog turbo mlaznog motora u repu koji se trebao koristiti kao pomoć pri polijetanju i u borbenim situacijama.